User:Skymediaproduction/sandbox

ประวัติ
นาวาอากาศเอก (พิเศษ) คัมภีร์ คัมภีรญาณนนท์ หรือ พลอากาศจัตวา คัมภีร์ คัมภีรญาณนนท์   (อังกฤษ: Kampee Kampeerayannon)  (จีนกลาง: 林宏君, Lin Hong Jūn, หลิน หง จวิน; แต้จิ๋ว: หงจวิน แซ่ลิ้ม)

เป็นบุตรคนแรกของ “พล.อ.อ.ธีร์ศิลป์ คัมภีรญาณนนท์” อดีตรองผู้บัญชาการทหารสูงสุด กับ “สุธีรา คัมภีรญาณนนท์ (ญ.)” สกุลเดิม "ธรรมพิทักษ์" หลานตาใน “รองอำมาตย์เอก หลวงนิติการประสิทธิ์ (นวน เหมนิธิ)” กับ ภริยาคนที่ 3 “อิ่ม นิติการประสิทธิ์ (ญ.)” เป็นผู้สืบสายสกุล “ณ ราชสีมา” ชั้น 8 สาย "พระยาภักดีสงคราม (เจ้าเมืองนางรอง)" สมรสกับ "แสงตะวัน ณ เชียงใหม่ (ญ.)" (2543 - 2560) มีบุตร (ตัวอ่อนแช่แข็ง) จำนวน 2 คน ปัจจุบันได้ให้การอุปถัมภ์บุตรหลานจำนวนหลายคน

การศึกษา

 * โรงเรียนสาธิตแห่งมหาวิทยาลัยเกษตรศาสตร์ รุ่นที่ 14
 * โรงเรียนมงฟอร์ตวิทยาลัย เชียงใหม่ รุ่นที่ 28
 * โรงเรียนเตรียมอุดมศึกษา พญาไท รุ่นที่ 49 (สอบ ม.4 เทียบ ม.6)
 * นักเรียนเตรียมทหาร รุ่นที่ 28 (นักเรียนนายเรืออากาศ รุ่นที่ 35) เพื่อนร่วมรุ่น อาทิ พล.อ.จักรภพ ภูริเดช, ร.ท.ม.ร.ว.ทักขิญ ยุคล ฯลฯ
 * ปริญญาตรี วิทยาศาสตร์บัณฑิต (วิศวกรรมไฟฟ้า) เกียรตินิยม อันดับ 2 โรงเรียนนายเรืออากาศ
 * ปริญญาโท เศรษฐศาสตร์การเมืองระหว่างประเทศ (International Political Economy) จาก Claremont Graduate University สหรัฐอเมริกา
 * หลักสูตรการเมืองการปกครองในระบอบประชาธิปไตย สำหรับนักบริหารระดับสูง สถาบันพระปกเกล้า รุ่นที่ 16 (ปปร.16) เพื่อนร่วมรุ่น อาทิ พินิจ จารุสมบัติ, พล.อ.ชัยชาญ ช้างมงคล , ลักษณ์ วจนานวัช ฯลฯ
 * หลักสูตรนักบริหารระดับสูง "ธรรมศาสตร์เพื่อสังคม" รุ่นที่ 3 (นมธ.3) เพื่อนร่วมรุ่น อาทิ พล.อ.วิชิต ยาทิพย์, พล.ท.พรเลิศ วรสีหะ , อุชษณีย์ ชิดชอบ ฯลฯ
 * หลักสูตรผู้บริหารระดับสูงด้านการบริหารงานพัฒนาเมือง กรุงเทพมหานคร รุ่นที่ 3 (มหานคร 3) เพื่อนร่วมรุ่น อาทิ นิพนธ์ วิสิษฐยุทธศาสตร์, ออมสิน ชีวะพฤกษ์ , พล.ต.อ.ชัชวาลย์ สุขสมจิตร์ ฯลฯ
 * หลักสูตรหลักนิติธรรมเพื่อประชาธิปไตย รุ่นที่ 3 ศาลรัฐธรรมนูญ (นธป.3) เพื่อนร่วมรุ่น อาทิ ชวน หลีกภัย, วีระพล ตั้งสุวรรณ , พล.อ.เลิศรัตน์ รัตนวานิช ฯลฯ

ด้านการรับราชการ

 * หัวหน้านักเรียนนายเรืออากาศ
 * นักบินขับไล่เครื่องบินแบบ F-5 ประจำการ ณ กองบิน 23 อุดรธานี
 * นักบินขับไล่เครื่องบินแบบ F-16 ประจำการ ณ กองบิน 1 นครราชสีมา
 * นายทหารคนสนิทของ พล.อ.พัฒน์ อัคนิบุตร ประธานคณะกรรมการที่ปรึกษารัฐมนตรีว่าการกระทรวงกลาโหม (พล.อ.ชวลิต ยงใจยุทธ) โดยเป็นผู้ริเริ่มและผลักดันให้เกิดโครงการศูนย์ซ่อมอากาศยานแห่งประเทศไทย เป็นที่มาของการก่อตั้งบริษัท อุตสาหกรรมการบินไทย จำกัด หรือ TAI
 * ผู้บัญชาการกองกำลังสหประชาชาติ การฝึกคอบร้าโกลด์ 08 โดยเป็นนายทหารอากาศไทยคนแรก
 * นายทหารฝ่ายเสนาธิการของ พล.อ.รัชกฤต กาญจนวัฒน์ เสนาธิการทหาร
 * นายทหารคนสนิทของ พล.อ.กิตติพงษ์ เกษโกวิท ปลัดกระทรวงกลาโหม
 * ตุลาการศาลทหารกรุงเทพ
 * ผู้ทรงคุณวุฒิ คลังสมอง วปอ.เพื่อสังคม วิทยาลัยป้องกันราชอาณาจักร (สมาชิกกลุ่มยุทธศาสตร์ กลุ่มป้องกันประเทศ กลุ่มสังคมจิตวิทยา กลุ่มการเมือง และกลุ่มเศรษฐกิจ)

ด้านการเมือง

 * ที่ปรึกษากิตติมศักดิ์คณะกรรมาธิการวิทยาศาสตร์ เทคโนโลยี การสื่อสารและโทรคมนาคม วุฒิสภา
 * ที่ปรึกษากิตติมศักดิ์คณะกรรมาธิการการทหาร วุฒิสภา
 * ที่ปรึกษาคณะอนุกรรมาธิการด้านศิลปะและวัฒนธรรม ในคณะกรรมาธิการการศาสนา ศิลปะ วัฒนธรรม และการท่องเที่ยว สภานิติบัญญัติแห่งชาติ

ด้านการศาสนา

 * วันที่ 30 พฤษภาคม พ.ศ. 2539 อุปสมบทในธรรมยุติกนิกาย ณ วัดบวรนิเวศวิหาร โดยมี สมเด็จพระสังฆราชเจ้า กรมหลวงวชิรญาณสังวร เป็นพระอุปัชฌาย์
 * วันที่ 29 พฤศจิกายน พ.ศ. 2559 เรียกร้องให้ทุกภาคส่วน ร่วมกันปกป้องคุ้มครองพระพุทธศาสนา ทบทวน กระบวนการพิพากษาตัดสิน เพื่อให้เกิดความยุติธรรมแก่พระภิกษุสงฆ์ โดยต้องมีการปฏิรูป ทั้งในข้อกฎหมาย ระเบียบและแนวทางของมหาเถรสมาคม จนถึงแนวทางปฏิบัติเพื่อเชิดชูพระภิกษุสงฆ์
 * วันที่ 28 ธันวาคม พ.ศ. 2559 ในฐานะผู้แทนภาคีองค์กรชาวพุทธ 48 องค์กร ได้ยื่นทูลเกล้าถวายฎีกาผ่านราชเลขานุการในพระองค์ฯ เพื่อขอให้นำความขึ้นกราบบังคมทูลสมเด็จพระเจ้าอยู่หัวฯ ขอพระบารมีปกเกล้าฯ แก้ไขวิกฤติพระพุทธศาสนาที่เกิดขึ้น พร้อมวิงวอนขอให้ รัฐบาล สภานิติบัญญัติแห่งชาติ (สนช.) และหน่วยราชการทุกภาคส่วน ได้ยุติการดำเนินการทุกเรื่องที่เกี่ยวเนื่องกับพระภิกษุสงฆ์และพระพุทธศาสนาเป็นการชั่วคราว
 * วันที่ 4 มิถุนายน พ.ศ. 2561 ได้แสดงความเห็นว่า พระภิกษุสงฆ์ตกเป็นเป้าโจมตีและถูกกล่าวหาได้ง่าย เนื่องจากไม่มีกระบวนการปกป้องพระภิกษุสงฆ์ผู้บริสุทธิ์


 * จัดการบรรพชาและอุปสมบทศาสนทายาท โดยมุ่งสร้างสามเณรและพระภิกษุสงฆ์ที่ถึงพร้อมด้วยจริยวัตร เพื่อสืบทอดพระพุทธศาสนาในประเทศไทย อาทิ โครงการอุปสมบทศาสนทายาทเฉลิมพระเกียรติพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ครั้งที่ 1 และ ครั้งที่ 2
 * จัดสร้างพระพุทธรูปและพระประธาน ถวายเป็นพุทธบูชา อาทิ พระพุทธรูปปางห้ามสมุทร จำนวน 69 องค์ ณ วัดระฆังโฆสิตารามวรมหาวิหาร กรุงเทพมหานคร, พระพุทธมหาชัยมงคล ณ วัดสระจรเข้ จังหวัดนครราชสีมา
 * จัดสร้างเสนาสนะ อาคาร และกุฎิ เพื่ออุทิศส่วนกุศลให้บรรพชนในพุทธสถานทั่วประเทศ อาทิ วัดป่าคัมภีร์ จังหวัดขอนแก่น, วัดสระจรเข้ จังหวัดนครราชสีมา , ศูนย์ปฏิบัติธรรมและพัฒนาคนดีศรีเชียงใหม่ จังหวัดเชียงใหม่ , วัดพระธาตุดอยผาขาว จังหวัดเชียงใหม่ , วัดป่าเลไลยก์ จังหวัดพิษณุโลก , วัดขอนหาด จังหวัดนครศรีธรรมราช
 * สนับสนุนกิจการสื่อวิทยุโทรทัศน์ของพระพุทธศาสนา อาทิ สถานีโทรทัศน์ธรรมาธิปไตยเพื่อประชาชน (DDTV)

ด้านสังคม

 * ส่งเสริม สนับสนุน และเผยแพร่การเรียนรู้ปรัชญาเศรษฐกิจพอเพียง ในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
 * ในวโรกาสวันเฉลิมพระชนมพรรษา วันที่ 28 กรกฎาคม พ.ศ. 2563 ของพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว น.อ.(พิเศษ) คัมภีร์ ได้ถวายความจงรักภักดีโดยจัดกิจกรรมเพื่อเฉลิมพระเกียรติและถวายเป็นพระราชกุศล หลายวาระ อาทิ งาน “10 ศิลปินไทย เทิดไท้องค์ราชัน ในหลวงรัชกาลที่ 10” ณ หอศิลปวัฒนธรรม กรุงเทพฯ, โครงการอุปสมบทศาสนทายาทเฉลิมพระเกียรติพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ครั้งที่ 1 ณ วัดไตรมิตรวิทยารามวรวิหาร กรุงเทพมหานคร  และ ครั้งที่ 2 ณ วัดเจ็ดยอด พระอารามหลวง จังหวัดเชียงใหม่   , งาน “มหกรรมอนุรักษ์ศิลปวัฒนธรรมพื้นบ้าน 3 จังหวัดชายแดนภาคใต้เทิดไท้องค์ราชัน” ณ อำเภอรามัน จังหวัดยะลา  , งานไถ่ชีวิตโค-กระบือ ถวายเป็นพระราชกุศล ณ บ้านท่าลาด จังหวัดสุรินทร์ , งานส่งมอบโค-กระบือ ให้กับเกษตรกร ถวายเป็นพระราชกุศล ณ วัดป่าสตึกพัฒนา จังหวัดบุรีรัมย์ และ พุทธอุทยานอาณาจักรหลวงปู่ทวด(เขาใหญ่) จังหวัดนครราชสีมา


 * วันที่ 13 ตุลาคม พ.ศ. 2563 เป็นผู้แทนท่านชายวัชรเรศร วิวัชรวงศ์ (ท่านอ้น) เป็นองค์ประธานตั้งองค์กฐิน และปฏิบัติธรรมเจริญจิตภาวนา เพื่อสร้างสันติภาพสู่สันติสุขทั่วไทย ระหว่างวันที่ 13 - 18 ตุลาคม พ.ศ. 2563 เพื่อน้อมถวายเป็นพระราชกุศลเนื่องในวันคล้ายวันสวรรคตของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ณ สำนักปฏิบัติธรรมพุทธพัฒนา จังหวัดสระแก้ว
 * วันที่ 25 ตุลาคม พ.ศ. 2563 เป็นประธานทอดกฐินพระราชทานพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ณ วัดกลางมิ่งเมือง พระอารามหลวง จังหวัดร้อยเอ็ด และเป็นเจ้าภาพทอดกฐินตกค้าง 69 วัด เพื่อเฉลิมพระเกียรติและถวายเป็นพระราชกุศล
 * วันที่ 14 พฤศจิกายน 2563 จัดการประกวดภาพวาด "My Best Mom แม่ที่ดีที่สุดในอุดมคติของฉัน" เพื่อเฉลิมพระเกียรติ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
 * ลงพื้นที่ 3 จังหวัดชายแดนภาคใต้ ยะลา ปัตตานี นราธิวาส นำสิ่งของที่จำเป็นมอบให้กับผู้ประสบภัยน้ำท่วม รวมถึงนำอุปกรณ์กีฬามอบให้กับโรงเรียนในพื้นที่ พร้อมรับฟังปัญหาความต้องการของชาวบ้านเกี่ยวกับเรื่องของอาชีพหวังแก้ไขปัญหาคนทิ้งบ้านออกไปทำงานนอกพื้นที่
 * มอบทุนทำนุบำรุงศาสนสถานพุทธ คริสต์ และอิสลาม ในพื้นที่ 3 จังหวัดชายแดนภาคใต้ จำนวน 51 แห่ง และมอบทุนการศึกษาให้แก่นักเรียน นักศึกษา ที่มีการเรียนดี ขาดแคลนทุนทรัพย์ และนำหลักเศรษฐกิจพอเพียงมาใช้ในการดำเนินชีวิต ณ โรงเรียนศรีชีวันวิทยา อำเภอรามัน จังหวัดยะลา

ด้านศิลปวัฒนธรรม

 * ในปี พ.ศ. 2559 ระหว่างดำรงตำแหน่งที่ปรึกษาคณะอนุกรรมาธิการด้านศิลปะและวัฒนธรรม ในคณะกรรมาธิการการศาสนา ศิลปะ วัฒนธรรม และการท่องเที่ยว สภานิติบัญญัติแห่งชาติ ได้เป็นผู้ริเริ่มและผลักดันให้เกิดโครงการเยาวชนต้นแบบอนุรักษ์ศิลปวัฒนธรรมไทย เพื่อให้เยาวชนรู้สึกภาคภูมิใจความเป็นชาติและปลุกกระแสค่านิยมไทยสู่คนรุ่นใหม่ ลดปัญหาใช้โซเชียลมีเดียไม่เหมาะสม
 * สนับสนุนการจัดกิจกรรมส่งเสริมศิลปวัฒนธรรม และเทิดทูนสถาบันชาติ ศาสนา พระมหากษัตริย์ อาทิ งานนิทรรศการภาพศิลป์ “10 ศิลปินไทย เทิดไท้องค์ราชัน ในหลวงรัชกาลที่ 10” , งาน “มหกรรมอนุรักษ์ศิลปวัฒนธรรมพื้นบ้าน 3 จังหวัดชายแดนภาคใต้เทิดไท้องค์ราชัน”  , และ ขบวนแห่ลูกแก้ว ช้าง ม้า แบบล้านนา ใน "โครงการอุปสมบทศาสนทายาทเฉลิมพระเกียรติพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ครั้งที่ 2”
 * สนับสนุนผลงานและการจัดนิทรรศการแสดงผลงานของศิลปินแห่งชาติ และศิลปินแนวหน้าของเมืองไทย อาทิ งาน "ศิลป์แผ่นดินไทย" ณ หอศิลป์อาร์ตบางกอกเซ็นเตอร์ สี่พระยา
 * สนับสนุนการจัดทำมิวสิควีดีโอ ภาพยนตร์ ละครและซีรีส์ เพื่อเข้าถึงกลุ่มเยาวชน เช่น ซีรีส์ "มั่ง-มี-ศรี-ศพ", ซีรีส์ "BROTHERS รักนะน้องชาย รักนายครับผม”

รางวัลและเกียรติยศ

 * รางวัลที่ 1 ภาคอากาศ โรงเรียนการบิน กองทัพอากาศ
 * โล่เกียรติคุณ “ภูมิสิริแผ่นดินสยาม ทวยราษฎร์ผู้ตามรอยพระบาท” ประจำปี 2563
 * รางวัลคนดีศรีสยาม สาขา นักพัฒนาและทำคุณประโยชน์ต่อศาสนาและสังคมดีเด่น, ผู้ทำคุณประโยชน์ต่อสังคมและประเทศชาติดีเด่น, นักพัฒนาบริหารธุรกิจแบบอย่างดีเด่น, การแพทย์และสาธารณสุขดีเด่น, ต้นแบบผู้ส่งเสริมเสริมวัฒนธรรมไทยดีเด่น, ผู้เป็นแบบอย่างตัวอย่างที่ดีเด่น
 * รางวัลบุคคลแห่งชาติ (ครุฑทอง) สาขา ส่งเสริมศาสนา, การทหาร พัฒนาและป้องกันประเทศ, ผู้ทำคุณประโยชน์ต่อสังคม, ศิลปะส่งเสริมวัฒนธรรม, บริหารพัฒนาธุรกิจ
 * รางวัลบุคคลต้นแบบแห่งชาติ (ครุฑเงิน) สาขา ส่งเสริมศาสนาดีเด่น, นักบริหารธุรกิจดีเด่น, ผู้ทำคุณประโยชน์ต่อสังคมดีเด่น, การแพทย์ การสาธารณสุขดีเด่น, ส่งเสริมศิลปและวัฒนธรรมดีเด่น
 * รางวัลเพชรกนก สาขา เมตตาธรรม
 * รางวัลกนกนาคราช สาขา องค์กรศรีแผ่นดินพิทักษ์ปกป้องสถาบันชาติ ศาสน์ กษัตริย์ ที่ประกอบไปด้วยคุณธรรมและจริยธรรมในการบริหารองค์กรที่มีคุณสมบัติครบถ้วน
 * รางวัลหงส์อวอร์ด สาขา ผู้ทำคุณประโยชน์ต่อสังคมและประเทศชาติดีเด่น
 * รางวัล Top 10 VIP Golden of Asia สาขา ผู้นำบริหารและพัฒนาองค์กรดีเด่น
 * รางวัล Asia Best Diamond Award 2020 สาขา ผู้นำบริหารธุรกิจดีเด่น
 * รางวัลอินทรีย์ทองแห่งเอเชีย สาขา บุคคลต้นแบบตัวอย่างดีเด่น, ผู้ส่งเสริมด้านศาสนาดีเด่น, ผู้ทำคุณต่อประเทศชาติดีเด่น

เครื่องราชอิสริยาภรณ์

 * 80x80px เครื่องราชอิสริยาภรณ์อันมีเกียรติยศยิ่งมงกุฎไทย ชั้นประถมาภรณ์มงกุฎไทย (ป.ม.)
 * 80x80px เครื่องราชอิสริยาภรณ์อันเป็นที่เชิดชูยิ่งช้างเผือก ชั้นทวีติยาภรณ์ช้างเผือก (ท.ช.)
 * 80x80px เหรียญพิทักษ์เสรีชน ชั้นที่ 2 ประเภทที่ 2 (ส.ช.)
 * 80x80px เหรียญจักรมาลา (ร.จ.ม.)